Tervetuloa seuraamaan Herran päivä alkaa pian, -
6-osaista opetussarjaa lopunajoista.
Tämänkertainen jakso on nimeltään Suuri tulva ja pelastusarkki.
Mennään siis Nooan päivän vertauksiin.
Nimittäin Jeesus sanoin näin, Matt. 24:37: -
"Sillä niinkuin oli Nooan päivinä, niin on Ihmisen Pojan tulemus oleva."
Minä väitän, että uskovat ovat ohittaneet tämän -
Jeesuksen vertauksen ja tärkeän profeetallisen ilmaisun siitä, -
että millaisia merkkejä meidän tulee katsella ja nähdä, -
silloin kuin Ihmisen Poika tulee.
Jeesuksen Kristuksen päivää, Herran päivää, verrataan Nooan päiviin.
Totta kai, koska Nooan päivä oli tuomion päivä.
Nooan arkissa pelastui Nooan lisäksi seitsemän muuta ja eläinkunta.
Aivan samalla tavalla, kun Herran päivä alkaa, -
Jeesuksen Kristuksen päivänä, pelastusarkkiin, -
Kristuksen seurakuntaan, kootaan kaikki, jotka tulevat pelastumaan -
ja Kristuksen seurakunta on se, -
joka nousee veden varassa sinne Siionin vuorelle.
Aivan niin kuin Nooan arkki nousi Araratin vuorelle.
Jos vertaamme nyt Nooan päiviä tähän päivään, -
niin Nooan päivinä oli sellainen ihmeellinen aikakausi, -
jossa Jumalan pojat ilmestyi ihmisille.
Ihmiset näkivät Jumalan poikia, enkeleitä.
Nämä enkelit yhtyivät ihmisten tyttäriin.
1. Moos. 6:4 "Siihen aikaan eli maan päällä jättiläisiä, ja myöhemminkin, -
kun Jumalan pojat yhtyivät ihmisten tyttäriin ja nämä synnyttivät heille -
lapsia; nämä olivat noita muinaisajan kuuluisia sankareita."
Tänä päivänä on tilanne aivan samankaltainen.
Emme vielä näe langenneita enkeleitä, mutta kohta näemme.
Profetoin, mitä Raamattu sanoo. Kun Mikael ja hänen enkelinsä -
heittävät langenneet enkelit maanpäälle ja verho vedetään pois, -
mitä apokalypsis, Ilmestyskirja tarkoittaa, -
alamme näkemään hengenmaailmaa. Kaikki ihmiset alkavat näkemään.
Sen tähden itsemurhien määrä tulee lisääntymään radikaalisti.
Ihmiset tulevat menehtymään pelätessään ja odottaessaan sitä, -
mikä maanpiiriä kohtaa. Tämä on Raamatun sanaa.
Jo nyt tänä aikana ihmiset liittoutuvat ja kommunikoivat riivaajien kanssa.
Nooan aikana koko maailma oli pahan vallassa.
Ihmisten ajatukset, asenteet ja arvot -
olivat kaiken aikaa ainoastaan pahat.
1. Moos. 6:5 "Mutta kun Herra näki, että ihmisten pahuus oli suuri -
maan päällä ja että kaikki heidän sydämensä aivoitukset ja ajatukset -
olivat kaiken aikaa ainoastaan pahat,"
Aivoitukset eli asenteet, motiivit, arvot olivat kaiken aikaa pahat.
"...niin Herra katui tehneensä ihmiset maan päälle, -
ja hän tuli murheelliseksi sydämessänsä."
Tilanne on täydellisesti samanlainen suuren luopumuksen keskellä.
Ihmisten sydänten aivoitukset ovat kaikenaikaa ainoastaan pahat.
Sanotaan myöskin näin (1. Moos 6:12): -
"kaikki liha oli turmellut vaelluksensa maan päällä."
Ja että maa oli ihmisten tähden täynnä väkivaltaa.
Ihmiset nauttivat tänä päivänä väkivaltaleffoista, väkivallasta.
Jeesus vertaa Nooan päiviä ja Ihmisen Pojan päiviä.
Hän rinnasti ne toisiinsa. Olemme täydellisesti tässä ajassa juuri nyt.
Sen tähden on äärettömän tärkeää nähdä se, -
että kun syntien mitta tulee täyteen, niin ihmiset muuttuvat, -
kuten viime kerralla katsoimme, pedon kaltaisiksi.
He nauttivat väkivallasta ja todella tekevät pahaa toinen toisilleen.
Matt. 24:38,39 "Sillä niinkuin ihmiset olivat niinä päivinä ennen -
vedenpaisumusta: söivät ja joivat, naivat ja naittivat, -
aina siihen päivään asti, jona Nooa meni arkkiin, -
eivätkä tienneet, ennen kuin veden- paisumus tuli ja vei heidät kaikki; -
niin on myös Ihmisen Pojan tulemus oleva." Taas rinnastetaan oleellisesti.
Tässä puhutaan, että tulee suuri vedenpaisumus.
Nooan aikana oli konkreettinen vedenpaisumus ja -
kun Ihmisen Poika tulee, tulee valtava hengenvuodatus.
Hengenvuodatus tulee pelastamaan kaikki pelastusarkissa olevat, -
Jumalan kansan, jotka kuuluvat seurakuntaan, -
puhdistettuun Kristuksen morsiusseurakuntaan.
Sama vesi tulee tuhoamaan ihmiskunnan.
Kun nämä langenneet enkelit ja tähdet työnnetään alas taivaasta, -
sieltä tulee likavesivirta.
Lohikäärmeen suusta tulee Raamatun mukaan likavesivirta.
Ilmestyskirjan luku 12, jae 15.
"Ja käärme syöksi kidastansa vaimon jälkeen vettä niinkuin virran, -
saattaakseen hänet virran vietäväksi.
Mutta maa auttoi vaimoa: maa avasi suunsa ja nieli virran"
Eli tässä puhutaan juuri tästä toisesta pedosta, joka nousee maasta.
"Mutta maa auttoi vaimoa:
maa avasi suunsa ja nieli virran, jonka lohikäärme oli syössyt kidastansa."
Se on se voima, joka lohikäärmeestä tulee.
Se voima erityisellä tavalla innoittaa toista petoa, -
joka saa kaikki ihmiset kumartamaan ensimmäistä petoa.
On siis tulossa suuri hengellinen vedenpaisumus.
Minä en ole ainoa, joka on puhunut tästä ja nähnyt näitä.
Monet ihmiset ympäri maailmaa on nähnyt valtava tulva-aallon, -
joka on tulossa, ja se tulee hyvin pian.
Se löytyy Raamatusta Jesajan kirjasta.
Jesaja profetoi meille monessa kohdassa Herran päivästä, -
viimeisistä ajoista. Luen asiayhteyden tähden useamman jakeen.
Jes. 59:15-20 "Niin oli totuus kadonnut, -
ja joka pahasta luopui, se ryöstettiin paljaaksi.
Herra näki sen, ja se oli hänen silmissänsä paha, ettei ollut oikeutta.
Ja hän näki, ettei ollut yhtäkään miestä, ja hän ihmetteli, -
ettei kukaan astunut väliin. Silloin hänen oma käsivartensa auttoi häntä,
ja hänen vanhurskautensa häntä tuki.
Ja hän puki yllensä vanhurskauden kuin rintahaarniskan ja pani -
pelastuksen kypärin päähänsä, hän puki koston vaatteet puvuksensa"
Koston vaatteet nyt, koska Herran päivä alkaa.
"ja verhoutui kiivauteen niinkuin viittaan.
Tekojen mukaan hän maksaa palkan:" Ilm. 22 puhuu ihan samasta asiasta.
Hän tulee ja hän maksaa jokaiselle hänen tekojensa mukaan.
"vihan vastustajillensa, koston viholli- sillensa; merensaarille hän kostaa."
Kuunnelkaa tarkkaan seuraavaa jaetta.
"Ja päivän laskun äärillä he pelkäävät Herran nimeä ja -
päivän koittamilla hänen kunniaansa. Sillä se tulee kuin padottu virta, -
jota Herran henki ajaa eteenpäin."
Huomatkaa, jae 20 on lohdullinen sanoma meille uskoville.
"Mutta Siionille se tulee lunastajana, -
niille Jaakobissa, jotka synnistä kääntyvät, sanoo Herra."
Jae 19 kuningas Jaakon käännöksen mukaan on hyvin valaiseva.
Täällä sanotaan nimittäin näin: -
"Kun vihollinen tulee sisälle kuin virta tai tulva, -
niin Herran henki nostaa standaarin tai lipun sitä vastaan."
Toinen käännös sanoo vielä "Herran henki ajaa sen pois".
Toisin sanoen tulee kaksoistulva, -
niin kuin Hes. 47:ssa puhutaan kaksoisvirrasta.
Tulee Jumalan lähettämä voimakas herätyksen tulva -
ja tulee vihollisen lähettämä lohikäärmeen tulva, likavesitulva.
Se tulee jakamaan ihmiset täysin kahtia maanpäällä Herran päivänä.
Huomatkaa, kun tämä tulva tuli, niin Nooaa ja hänen lähimmäisiä -
ei temmattu pois taivaaseen. He olivat maanpäällä tulvan aikana.
Profetoin teille Jumalan sanan näkemyksen mukaan -
ja Jeesuksen vertauksen mukaan.
Seurakuntaa ei temmata ennen Herran päivää. Seurakunta on täällä.
Häät alkaa maan päällä. Seurakunta kootaan arkkiin.
Enkeliarmeija kokoaa hajallaan olevat -
Jumalan kansan jäsenet pelastusarkkiin.
Vesi pelastaa jälleen kerran Jumalan kansan.
Jumalan voima, herätyksen henki, pyhä tuli pelastaa Jumalan kansan, -
kun Hänen kansansa sulkeutuu arkkiin ja -
Pyhän hengen aikaansaamiin kammioihin.
Sen tähden meidän tulee nähdä, -
että myöskin Joel 2:28 kertoo siitä.
Ensinnäkin se kertoo suuresta kasvatuskaudesta -
samanaikaisesti suuren luopumuksen kanssa.
Tiedän, että katsojista ne, jotka ovat olleet -
suuren kasvatuskauden kohteena näinä luopumuksen aikoina, -
tietävät mistä puhun.
Tiedät, että Jumala on erityisellä tavalla kasvattanut sinua.
Tiedät, mitä on tulossa ja mikä on paikkasi lopunajan armeijassa.
Tiedät tehtäväsi ja mistä minä puhun.
Jumala on kasvattanut omaa armeijaansa salassa, kertoo Jooel 2.
"Näitten jälkeen minä olen vuodattava Henkeni kaiken lihan päälle, -
ja teidän poikanne ja tyttärenne ennustavat, -
vanhuksenne unia uneksuvat, nuorukaisenne näkyjä näkevät.
Ja myös palvelijain ja palvelijattarien päälle minä niinä päivinä -
vuodatan Henkeni."
Jumalan palvelijat ja palvelijattaret saavat erityisen valtuutuksen.
"Jotka Herraa odottavat, saavat uuden voiman."
Tämänkaltainen tulva on tulossa.
"Ja jokainen, joka huutaa avuksi Herran nimeä, pelastuu."
Profetoi Jooel Herran päivän tulvan alkamisesta.
"Sillä Siionin vuorella ja Jerusalemissa ovat pelastuneet, -
niinkuin Herra on sanonut; -
ja pakoon päässeitten joukossa ovat ne, jotka Herra kutsuu."
Tällainen suuri vedenpaisumus tulee.
Jeesus sanoo, Matt. 24:40, näin: "Silloin on kaksi miestä pellolla; -
toinen korjataan talteen, ja toinen jätetään.
Kaksi naista on jauhamassa käsikivillä;
toinen korjataan talteen, ja toinen jätetään."
Tulee valtava jakautuminen. Se on näkyvissä nyt jo.
Eli pyhät korjataan pelastusarkkiin, -
joka on Jumalan puhdistettu seurakunta.
Sitten alkaa viimeinen sadonkorjuu.
Jes. 26:20 "Mene, kansani, kammioihisi ja sulje ovet jälkeesi, -
lymyä hetkinen, kunnes viha on ohitse mennyt.
Pelastusarkin kammiot. Pelastusarkki on Kristuksen seurakunta, -
joka tulee menemään maan alle ennen ylösottoa, -
koska vainot tulee. Vainoja on tulossa myöskin Suomeen.
Ei pidä uskovien olla naiiveja ja ajatella, että meidät temmataan pois.
"Nyt on rauha, ei hätää." Monet julistavat tällaista valhetta.
Ystävä, kehotan sinua; valmistaudu. Kaivaudu sisälle Jumalan sanaan.
Ole viisaan neitsyen kaltainen ja laita lamppusi kuntoon.
"Kuului huuto: 'Katso, ylkä tulee! Menkää häntä vastaan.'
Viisaat neitsyet erotetaan tyhmistä. Matt. 25:12.
Kun tyhmät tulevat kolkuttamaan pelastusarkin ovea, -
niin heille sanotaan, "Tämä on puhdistettu seurakunta.
Et tule tänne. Sinulla on väärää öljyä. Olet hakenut toiselta pedolta öljyä.
Sinulla ei ole mitään asiaa Kristuksen seurakuntaan. "
Matt. 13:30 kertoo, kuinka vehnä erotetaan rikkaviljasta.
Matt. 13:47-50 kertoo, -
kuinka hyvä kalat erotetaan kelvottomista kaloista.
Kaikki tämä viittaa valtavaan kahtiajakoon.
Kesällä syvärukouksessa ollessani, kun hiljennyin Herran edessä, -
näin miehen, joka seisoi niin, että toinen jalkansa oli kalliolla, -
toinen jalka toisella kalliolla ja keskellä oli valtava kuilu.
Kalliot alkoivat erkanemaan toisistaan -
ja mies teki spagaatin ennen kun putosi kuiluun.
Harmaa alue poistuu seurakunnan keskeltä.
Elia sanoi aikoinaan: "Kuinka kauan te onnutte molemmille puolille?
Jos Herra on Jumala, palvelkaa häntä. Jos Baal on jumala, palvelkaa häntä."
Ei voi seistä kahdella erilaisella perustalla vaan on tehtävä -
täydellinen valinta näinä päivinä juuri nyt.
Siksi väitän, että kun Herran päivä alkaa, -
eikä seurakuntaa olekaan temmattu pois täältä, -
niin seurakunnan kokouksista tulee suljettuja ja suojattuja tilaisuuksia.
Sinne ei pääse enää. Herra ei päästä sinne ihmisiä.
Hän sanoo "En tunne teitä. Ette ole antautuneet minulle.
Ette ole täynnä Pyhää henkeä ettekä tunne Jumalan sanaa.
Palvotte maailmaa ja elätte julkisynnissä ja piilosynnissä.
Minä en tunne teitä. Ette pääse tänne."
Matt. 22:1-14 kertoo nimenomaan Kuninkaan pojan häistä, -
jotka alkavat maanpäällä.
Sieltä heitetään ulos sellainen, joka ei ole puettu häävaatteisiin.
Tuleva tulva tuo häävaatteet, herätyksen hengessä tuo tulen, -
sen herätyksen hengen, mikä oli alkuseurakunnalla.
Saarnaajan kirjassa sanotaan "Jumala etsii jälleen sen, mikä on mennyttä.".
Hän tuo jälleen sen voimakkaan herätyksen hengen -
näinä viimeisinä päivinä. Jeesus jatkaa, Matt. 24:43,44:
"Mutta se tietäkää: jos perheenisäntä tietäisi, millä yövartiolla varas tulee,
totta hän valvoisi, eikä sallisi taloonsa murtauduttavan.
Sentähden olkaa tekin valmiit, sillä sinä hetkenä, jona ette luule, -
Ihmisen Poika tulee." Jeesus puhuu tässä uskoville.
Miksi uskovat eivät tiedä? Koska on ollut suuri luopumus.
Ne, jotka eivät ole antautuneet luopumuksen hengen alle, -
viisaat neitsyet, jotka ovat laittaneet lamppunsa kuntoon, -
pystyvät tietämään, aavistamaan minä hetkenä Ihmisen Poika tulee.
He eivät tiedä päivää eikä hetkeä, koska siitä Jeesus puhui ja varoitti.
1. Tess. 5:4
"Mutta te, veljet, ette ole pimeydessä, niin että se päivä -
[Herran päivä] voisi yllättää teidät niinkuin varas;
sillä kaikki te olette valkeuden lapsia ja päivän lapsia; -
me emme ole yön emmekä pimeyden lapsia.
Älkäämme siis nukkuko niinkuin muut, -
vaan valvokaamme ja olkaamme raittiit.
Sillä ne, jotka nukkuvat, ne yöllä nukkuvat, -
ja jotka juovat itsensä juovuksiin, ne yöllä juovuksissa ovat.
Mutta me, jotka olemme päivän lapsia, olkaamme raittiit..."
Siis tervejärkiset, tasapainoiset, jotka ei juokse salaliittoteorioiden perässä.
Ei pelkää rokotuksia ja varota rokotuksista jne.
"ja olkoon pukunamme uskon ja rakkauden haarniska -
ja kypärinämme pelastuksen toivo.
Sillä ei Jumala ole määrännyt meitä vihaan, vaan saamaan pelastuksen -
Herramme Jeesuksen Kristuksen kautta." Siis pelastusarkin kautta.
Tämä on tilanne tällä hetkellä. Monet julistaa -
"Nyt on rauha, ei hätää. Uskovien tilanne on mahtava.
Seurakunnat on ihan ok tilassa. Rahaa tulee, ihmiset uhraavat.
Kaikki on hyvin."
Kyllä. Juuri nyt on suuri luopumus. Elämme keskellä suurta luopumusta.
Uskovat ovat ottaneet avioeron Jeesuksesta.
Heillä ei ole enää ensirakkautta.
Kehotan sinua katsoja; käänny Jeesuksen puoleen.
Käännytään yhdessä. Huudetaan Hänen henkeänsä avuksi.
Laitetaan lamput kuntoon. Rakastutaan Jumalan sanaan.
Rakastutaan rukoukseen. Vietetään aikaa, viivytään rukouksessa -
ja lamput tulee kuntoon.
Huomatkaa, Herran päivä tulee niin kuin varas yöllä.
Kun Herran päivä tulee, niin tulee varas.
Langenneet enkelit tulee maanpäälle kuin varkaat.
Ne varastaa uskovilta kruunun.
Ilmestyskirja varoittaa meitä "Pidä huoli, ettei kukaan varasta kruunuasi".
Se viittaa elämän henkeen ja vanhurskautukseen, joka meillä on.
Huomatkaa, Luukkaan evankeliumissa, luvussa 18 -
jakeessa 7 ja 8, on erittäin mielenkiintoinen kohta.
"Eikö sitten Jumala toimittaisi oikeutta valituillensa, jotka häntä yötä päivää -
avuksi huutavat, ja viivyttäisikö hän heiltä apuansa?"
Huom. Tässä puhutaan Jeesuksen valituista.
"Minä sanon teille: hän toimittaa heille oikeuden pian.
Kuitenkin, kun Ihmisen Poika tulee, löytäneekö hän uskoa maan päältä?"
Ensin puhutaan valituista, sitten siitä löytäneekö hän uskoa maan päältä.
Valitut ovat maan päällä edelleen, kun Ihmisen Poika tulee.
Ihmisen Poika tulee maan päälle sulhasena -
hakemaan herätyksen hengen kautta morsiamensa pois.
Aivan kuten juutalaiseen häätraditioon kuuluu.
Sulhanen hakee morsiamen morsiamen kotoa.
Siksi tämä on tärkeä asia oivaltaa.
Jeesus jatkaa, Matt. 24:42-.
"Valvokaa siis, sillä ette tiedä, minä päivänä teidän Herranne tulee."
Eli yksikään ihminen ei voi sitä tietää.
Mutta voiko ihminen aavistaa Pyhässä Hengessä, jos Herra valaisee sen?
Miten oli Elian kohdalla, joka nostettiin tulisilla vaunuilla ylös?
Kaikki profeetan oppilaat tiesi sen, Elisa tiesi sen, -
Elia itse tiesi sen tarkkaan.
"Herra tänä päivänä ottaa sinun herrasi pois sinun pääsi ylitse?"
Näin sanoi profeetan oppilaat Elisalle.
Elisa sanoi "Kyllä minä sen tiedän, että Elia temmataan.".
Elian ylösotto oli seurakunnan ylösoton esikuva.
Tämä on tärkeä asia muistaa.
Herran päivä ei voi ainakaan yllättää valon lapsia, jotka eivät nuku -
vaan ovat heränneet laittamaan lamppunsa kuntoon -
ja rakentamaan arkkia.
Tämä viittaa nimenomaan oman hengellisen elämän rakentamiseen, -
Kristuksen ruumiin ja Kristuksen seurakunnan rakentamiseen.
Ef. 4:11,12 "Ja hän antoi muutamat apostoleiksi, toiset profeetoiksi, -
toiset evankelistoiksi, toiset paimeniksi ja opettajiksi, -
tehdäkseen pyhät täysin valmiiksi palveluksen työhön, -
Kristuksen ruumiin rakentamiseen."
Tämä on meidän päämäärämme elämässä, -
että kasvamme täyteen miehuuteen.
"kunnes me kaikki pääsemme yhteyteen uskossa ja -
Jumalan Pojan tuntemisessa, täyteen miehuuteen, -
Kristuksen täyteyden täyden iän määrään"
Eli me kasvamme Kristukseen, kohti miehuutta.
Naisetkin kasvavat täyteen miehuuteen Kristuksessa.
Kristus on mies, johon me kaikki kasvamme.
Jos ajattelemme Nooaa, joka oli hurskas ja nuhteeton.
Hän oli ainoa, joka kuuli Jumalan äänen sinä aikana.
Miksi? Koska ihmiset olivat antautuneet niin pahalle, -
että he pystyivät kuulemaan vain vihollisen äänen.
Jumala antoi Nooalle tarkat pelastusarkin rakennusohjeet.
Myös lopunaikana Jumala haluaa antaa -
tarkan pelastusarkin rakennusohjeen, että palaamme samanlaiseen -
puhtaaseen ja pyhään seurakuntaelämään, -
joka oli alkuseurakunnan aikana.
Siellä ei pienintäkään valhetta hyväksytty eikä suvaittu.
Ananiaan ja Safiran tapauksesta olette kuulleet varmasti.
Tällainen seurakunta meillä tulee olemaan -
ennen kun seurakunta otetaan täältä pois.
1. Mooseksen kirjasta näemme, että arkkiin on koottava ruokaa.
Nooan oli koottava arkki täyteen ruokaa, -
jotta siellä olisi ravintoa ihmisille ja eläimille.
Aivan samoin uskovien täytyy koota Jumalan sanan ruokaa, -
jotta pelastusarkki, Kristuksen seura- kunta olisi täynnä tervettä ravintoa.
"Ja hanki itsellesi kaikkinaista ravintoa, syötäväksi kelpaavaa, -
ja kokoa sitä talteesi, että se olisi ruuaksi sinulle ja heille."
Ja Nooa teki näin; aivan niin kuin Jumala hänen käski tehdä, -
niin hän teki." 1. Moos. 6:21,22
Tästä näemme, että Jeesus piti tärkeänä, että oivallamme tämän.
Seurakunta on arkissa, kun tulva tulee ja Herran päivä alkaa, ei taivaassa.
Tulemme pelastumaan veden kautta, -
niin kuin ihmiset pelastui aikoinaan arkissa.
1. Piet. 3:20. Mekin pelastumme veden kautta.
Jeesus jatkaa vielä ja Matt. 24:45:ssa -
hän sanoo tärkeitä sanoja.
"Kuka siis on se uskollinen ja ymmärtäväinen palvelija, -
jonka hänen herransa on asettanut pitämään huolta palvelusväestään, -
antamaan heille ruokaa ajallansa?"
Keräämään ruokaa pelastusarkkiin. "Autuas se palvelija, -
jonka hänen herransa tullessaan havaitsee näin tekevän!
Totisesti minä sanon teille: -
hän asettaa hänet kaiken omaisuutensa hoitajaksi."
Sitten puhutaan pahasta palvelijasta, rikkaviljasta, huonoista kaloista.
"Mutta jos paha palvelija sanoo sydämessään: -
'Minun herrani viipyy', ja rupeaa lyömään kanssapalvelijoitaan -
ja syö ja juo juopuneiden kanssa...." Tätä on sosiaalinen media; -
nettiprofeetat, jotka rienaavat ja hyökkää uskovien kimppuun, -
lyö kanssapalvelijoitaan -
ja heittää epäilyksen varjoja uskovien ylle.
"ja rupeaa lyömään kanssapalvelijoitaan -
ja syö ja juo juopuneiden kanssa, niin sen palvelijan herra tulee päivänä, -
jona hän ei odota, ja hetkenä, jota hän ei arvaa, -
ja hakkaa hänet kappaleiksi ja määrää hänelle saman osan -
kuin ulkokullatuille. Siellä on oleva itku ja hammasten kiristys."
Tästä näemme, millainen tilanne on -
sillä hetkellä, kun Ihmisen Poika tulee.
Jeesus rinnasti Nooan päivät ja Ihmisen Pojan päivät -
selkeästi toisiinsa. Meidän täytyy ottaa vakavasti tämä vertaus.
Nämä on Jeesuksen sanoja.
Eikä kehittää omia ylösotto-oppejamme.
Näemme myöskin, että eläimet kootaan arkkiin.
Tulee valtava sadonkorjuu.
"Sillä katso, minä annan veden- paisumuksen tulla yli maan -
hävittämään taivaan alta kaiken lihan, kaiken, jossa on elämän henki; -
kaikki, mikä on maan päällä, on hukkuva."
Jumala tulee jättämään vain pienen jäännöksen, -
pienen siemenen maanpäälle tuhatvuotista valtakuntaa varten.
Sen tähden tulee valtava herätys vielä -
ja kerätään arkkiin ihmisiä, jotka tulevat uskoon.
Tulee suuri sadonkorjuu Kristuksen seurakuntaan.
Kun pakanoiden täysi luku on tullut sisälle arkkiin, arkin ovi suljetaan -
ja vesi nostaa arkin Jumalan vuoren huipulle.
Pelastusarkin ulkopuolelle jääneet hukkuu, -
ne, jotka eivät ole päässeet arkkiin.
Seuraavalla kerralla puhun siitä, kuinka Lootia käsketään -
lähtemään pois Sodomasta.
Tekstitys: A. Eskola